**(TERVEZET)**

**ÁSVÁNYRÁRÓ Község Önkormányzata Képviselő-testületének
…/2020. (…) önkormányzati rendelete**

**a szociális tűzifa TÁMOGATÁS HELYI szabályairól**

Ásványráró Község Önkormányzatának Képviselő-testülete Magyarország Alaptörvénye 32. cikk (2) bekezdésében meghatározott feladatkörében eljárva Magyarország 2020. évi központi költségvetéséről szóló 2019. évi LXXI. törvény 3. melléklet I.8. pont szerinti, a települési önkormányzatok szociális célú tüzelőanyag vásárlásához kapcsolódó kiegészítő támogatása végrehajtására, a Szociális Bizottság véleményének a kikérésével a következőket rendeli el:

A támogatás feltételei

1. §

(1) Az önkormányzat vissza nem térítendő természetbeni támogatásként tűzifát biztosíthat

a) annak a személynek, aki a szociális igazgatásról és szociális ellátásokról szóló törvény szerinti

aa) aktív korúak ellátására,

ab) időskorúak járadékára, vagy

ac) – tekintet nélkül annak természetbeni vagy pénzbeli formában történő nyújtására - települési támogatásra, különösen a lakhatáshoz kapcsolódó rendszeres kiadások viselésével kapcsolatos támogatásban részesülők, vagy

ad) a gyermekek védelméről és a gyámügyi igazgatásról szóló törvényben szabályozott halmozottan hátrányos helyzetű gyermeket nevelő család, vagy

b) azoknak a családoknak, amelyekben az egy főre jutó jövedelem nem haladja meg az öregségi nyugdíj mindenkori legkisebb összegének 300 %-át, egyedül élő esetén az öregségi nyugdíj mindenkori legkisebb összegének 350 %-át.

(2) Az (1) bekezdés aa)-ad) pontjában lévő jogosultak előnyben részesülnek a tűzifa osztás során.

(3) Háztartásonként legfeljebb 5 m3 tűzifa biztosítására kerülhet sor.

(4) A települési önkormányzat a szociális célú tűzifában részesülőtől ellenszolgáltatást nem kérhet.

A támogatás igénylésének menete

2. §

(1) A támogatás megállapítása iránti eljárás e rendelet 1. melléklete szerint kérelemre indul.

(2) A kérelmeket 2020. október 31. napjáig lehet a Kimlei Közös Önkormányzati Hivatalban benyújtani.

(3) A kérelmeket a Képviselő-testület által átruházott hatáskörben a Szociális Bizottság bírálja el, határozattal dönt a szociális célú tűzifára való jogosultságról.

(4) A tűzifa átvételét a jogosult e rendelet 2. mellékletét képező átvételi elismervény aláírásával igazolja.

3. §

(1) A támogatás kizárólagos forrása a költségvetési törvény szerint az önkormányzat számára megállapított kiegészítő támogatás, valamint az önkormányzat által ehhez önerőként biztosított saját forrás.

(2) A forrás felhasználását követően benyújtott kérelmeket – függetlenül attól, hogy azok az 1. §-ban meghatározott feltételeknek megfelelnek és a 2. §-ban meghatározott határidőre érkeztek -, el kell utasítani.

Záró rendelkezések

4. §

Ez a rendelet a kihirdetését követő napon lép hatályba és 2021. március 31. napján hatályát veszti.

 Popp Rita Frank Szilvia

 polgármester jegyző

A rendelet kihirdetve:

Ásványráró, 2020……

Frank Szilvia

 jegyző

1. melléklet a …/2020. (...) önkormányzati rendelethez

**Kérelem**

.......................................................... (név ) (szül. hely és idő: ............................................................... Ásványráró, ........................................................ u . ………... sz. alatti lakos kérem, hogy részemre Ásványráró Község Önkormányzata Képviselő-testületének a szociális tűzifa támogatás helyi szabályairól szóló …/2020. (...) önkormányzati rendelete alapján szíveskedjenek természetbeni juttatásként tűzifát biztosítani.

a) A tűzifa támogatásra jogosult vagyok a rendelet alapján, mert az alábbi szociális ellátásban részesülök:\*

aa) aktív korúak ellátása, a megállapító határozat száma: .....................................

ab) időskorúak járadéka: ...........................................................................

ac) lakáshatási támogatás, a megállapító határozat száma: .............................

ad) a gyermekek védelméről és a gyámügyi igazgatásról szól. törvényben szabályozott halmozottan hátrányos helyzetű gyermeket nevelő család, a megállapító határozat száma. ............................................

A fenti ellátásokban nem részesülök, de szociálisan rászoruló vagyok az alábbi indokok alapján:

b) családomban az egy főre jutó jövedelem nem haladja meg az öregségi nyugdíj mindenkori legkisebb összegének 300 %-át, egyedül élő esetén az öregségi nyugdíj mindenkori legkisebb összegének 350 %-át.

\*(A megfelelő rész aláhúzandó és kitöltendő.)

Ásványráró, 2020. ....................... hó ……. nap

 ..............................................

 kérelmező

2. melléklet a …/2020. (...) önkormányzati rendelethez

**Átvételi elismervény**

........................................................(név) Ásványráró, .................................. u. ........... sz. alatti lakos aláírásommal elismerem, hogy a mai napon Ásványráró Község Önkormányzata Képviselő-testületének a szociális tűzifa támogatás helyi szabályairól szóló …/2020. (...) önkormányzati rendelete alapján megállapított természetbeni juttatásként ...........m3 mennyiségű tűzifát átvettem.

Ásványráró, 2020. .................................... hó ........ nap

 .......................................................... ...................................................

 átadó átvevő